L'Ajuntament de Llíria llança un nou Pla d'Ocupació per a contractar a 67 veïns aturats
06 de abril de 2017

L'Ajuntament de Llíria ha convocat el Pla Municipal d'Ocupació 2017, que permetrà la contractació temporal de 67 desocupats. Els contractes tindran una duració de 3 mesos amb una jornada laboral del 70%.

Poden ser beneficiaris d'este programa els veïns majors de 18 anys empadronats a Llíria abans del 31 de desembre de 2016 i que estiguen inscrits en el SERVEF abans de l'1 d'abril d'enguany.

Les persones interessades podran presentar les seues sol•licituds per a participar en el procés de selecció del 25 d'abril al 10 de maig, per mitjà de cita prèvia. Serà imprescindible concertar-la en l'Oficina d'Atenció Ciutadana a partir del pròxim dilluns dia 10 i fins al 28 d'abril.

Les places oferides en el pla es distribuïxen de la manera següent: 26 peons d'oficis múltiples i un d'ells amb discapacitat, 7 peons de construcció, 1 oficial electricista, 1 oficial de llanterneria, 1 oficial de pintura, 2 conductors, 3 oficials de construcció, 12 auxiliars administratius, 2 monitors d'educació i temps lliure, 1 arquitecte tècnic, 2 enginyers industrials/agrònoms, 1 enginyer informàtic, 2 llicenciats en Dret, 2 periodistes, 1 tècnic superior d'activitats esportives i 3 treballadors socials.

Les bases de la convocatòria i els formularis que cal presentar es poden descarregar en la web municipal www.lliria.es.